করছেন কী দীপিকা পাড়ুকোন! একবার দুম করে ভোররাতে বেরিয়ে যাচ্ছেন ডেটিং-এ। সেখানে আবার সঙ্গীর নাম নোভাক জোকেভিচ। এই নিয়ে কম হইচই হয়নি। বেচারা রণবীর সিংহ দীপিকা-বিরহে এমনিতে তাঁর মনের অবস্থা ভাল নয়। বলিউডে এখন ঢালাও করে চলছে পুরষ্কার বিতরণ উৎসব। সবখানেই দীপিকার হয়ে পুরষ্কারের ট্রফিও নিচ্ছেন রণবীর। বান্ধবীর হয়ে এভাবে ট্রফি নেওয়ার জন্য লোকের হাসি-মস্করাও শুনতে হচ্ছে। বিনিময়ে নিজেও হাসছেন, দীপিকার প্রশস্তি গাইছেন। অথচ দীপিকাকে দেখুন, হলিউডি ছবির দৌলতে আজ এই দেশ তো কাল ওই দেশ করছেন। রাত নেই বেরাত নেই সমানে পোস্ট করে যাচ্ছেন সেলফি। যেন, এই দেখ আমি বেশ ভাল আছি-গোছের বার্তা। রণবীরের এসব চোখে পড়েনি তা নয়। কী আর বলবেন। 

এই পরিস্থিতির মধ্যে, ফের বোমা ফেটেছে দীপিকাকে নিয়ে। কারণ, ফাঁস হয়ে গিয়েছে ‘ট্রিপল এক্স’ ছবির একটি দৃশ্য, যেখানে দীপিকা ছবির অন্যতম মূল চরিত্র ভ্যান ডিজেলের সঙ্গে ঘনিষ্ঠ হচ্ছেন। ছবি দেখে দীপিকার ভক্তকুল হতাশ হতে পারেন। এমনটাও মনে হওয়া অমলূক নয় যে, বলিউডে বেশ তো ছিলেন কৃষ্ণসুন্দরী, কী দরকার পড়েছিল হলিউডে গিয়ে প্রেম বিলানোর! সে তো না হয় বোঝা গেল। কিন্তু, বেচারা রণবীর এবার হয়তো গোঁফ বাকিয়ে দীপিকার বিদেশের ঠিকানায় না পাড়ি দিয়ে বসেন!